Document ID: 31999R1225

Komisijas Regula (EK) Nr. 1225/1999
(1999. gada 27. maijs)
par rādītāju definēšanu apdrošināšanas pakalpojumu statistikas vajadzībām
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK, Euratom) Nr. 58/97 (1996. gada 20. decembris) par uzņēmumu strukturālo statistiku [1], kurā jaunākie grozījumi izdarīti ar Regulu (EK, Euratom) Nr. 410/98 [2], un jo īpaši tās 12. panta iii) punktu,
(1) tā kā ar Padomes Regulu (EK, Euratom) Nr. 58/97 ir izveidota vienota sistēma, pēc kuras apkopot Kopienas statistiku par apdrošināšanas nozares struktūru, darbībām, darbības sekmēm un konkurētspēju Kopienā;
(2) tā kā jāizstrādā apdrošināšanas pakalpojumu statistikas rādītāju definīcijas;
(3) tā kā šajā regulā paredzētie pasākumi atbilst Statistikas programmas komitejas atzinumam,
IR PIEŅĒMUSI ŠO REGULU.
1. pants
1. Šīs regulas pielikumā definēti rādītāji, kas minēti Regulas (EK, Euratom) Nr. 58/97 4. pantā.
2. Šajās definīcijās, kur ir atsauces uz uzņēmumu grāmatvedību, izmantoti posteņi, kas atrodami 6. pantā (bilance), 34. pantā (peļņas un zaudējumu aprēķins) vai 63. pantā (pārskata pielikuma saturs) Padomes Direktīvā 91/674/EEK [3] par apdrošināšanas uzņēmumu gada pārskatiem un konsolidētajiem pārskatiem.
2. pants
1. Regulas (EK, Euratom) Nr. 58/97 5. pielikuma 4. iedaļas 3. punkta A sarakstā minēto rādītāju definīcijas dalībvalstis piemēros 1999. gadam un turpmākajiem pārskata gadiem, bet minētās regulas 5. pielikuma 4. iedaļas 4. punkta B sarakstā minēto rādītāju definīcijas - 2003. gadam un turpmākajiem pārskata gadiem.
2. Dalībvalstis minētās definīcijas piemēros A saraksta rādītājiem arī 1996., 1997. un 1998. pārskata gadā, ja tas saskan ar attiecīgā valstī pastāvošo praksi, un B saraksta rādītājiem - arī 2000., 2001. un 2002. pārskata gadā, ja tas saskan ar attiecīgā valstī pastāvošo praksi.
3. pants
Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Briselē, 1999. gada 27. maijā

Labels: 2
4
19